
DIRECŢIA EDILITARĂ

BIROUL HIDROTEHNIC

Nr. SC 2007-16441/18.07.2007 

___________________________________________________________________________

R E F E R A T

Municipiul Timişoara s-a confruntat cu mari necesităţi de natură edilitar gospodărească  şi în mod special cu alimentarea cu apă potabilă. Până la soluţionarea problemelor majore de alimentare cu apă şi luându-se în considerare faptul că apa este o sursă vitală sănătăţii populaţiei, precum şi având în vedere solicitările exprese ale cetăţenilor, se impune executarea unor fântâni publice forate de alimentare cu apă pe mai multe amplasamente din municipiul Timişoara, respectiv :

1. cartier Ciarda Roşie-strada Humuleşti ;

2. cartier Ronaţ -strada Livezilor ;

3. cartier Freidorf -strada Podgoriei ;

4. cartier Fabric-strada Kogălniceanu ;

5. cartier Şagului-strada C.Şagului;

6. cartier Lipovei-strada Leandrului ;

7. cartier Dâmboviţa-strada Iorgovanului ;

8. cartier Buziaşului-zona cantina Electrotimiş ;

9. cartier Fabric-Piaţa Traian ;

10. cartier Cetate-strada Alba Iulia ;

Având în vedere faptul că finanţarea obiectivului ,, EXECUTIE FANTANI PUBLICE FORATE” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 05/01/2007 întocmit de SC PRO-NA-VER SRL.

